钦定古今图书集成/明伦汇编/氏族典/第057卷 > 徐绾
## 钦定古今图书集成/明伦汇编/氏族典/第057卷 > 徐绾

按《十国春秋》，吴越徐绾，故孙儒将也。儒死，绾率士卒
来奔，武肃王爱其骁勇，以其兵为中军，号“武勇都”，而
署绾为右都指挥使。杜棱常切谏之，请以士人代，不
许。天复二年，武肃王巡衣锦城，命绾帅众治沟洫。副
使成及颇闻士卒怨言，请罢其役，复未之许也。已而
武肃王临飨诸将，绾谋于座中作乱，不果。居数日，命
绾将所部先归杭州及外城，纵兵焚掠，进逼牙城。王
子传瑛闭门拒敌，武肃王归，不得入城。及与绾战，斩
首百馀级。绾退，王乃入城，遣顾全武诣广陵说吴武
帝，且以子为质。绾果召田𫖳于宣州。会吴武帝趣𫖳
还，𫖳取武肃王钱百万，质文穆王而归，绾随𫖳至宣
州。后𫖳败，吴获绾，载以槛车归浙，武《肃王》剖其心。